Kiitos Giulia ja Luca, että saimme viettää neljä yötä huoneistossanne. Huoneisto oli todella siisti, tilava ja kaikki siellä toimi moitteettomasti: sängyt olivat hyvät, suihkusta tuli lämmintä vettä aina, keittiön varustus oli todella hyvä ja evästä tuli valmistettua niin uunissa kuin liedelläkin. Äänieristys asuntojen välillä on jokseenkin huono ja kadulle päin olevaan huoneeseen kantautuu liikenteen melua. Me emme kuitenkaan ole erityisen ääniherkkiä, joten nukkumista tämä ei häirinnyt, lapsetkin nukkuivat hyvin vuodesohvassaan. Asunnon sijainti on loistava ja ympäristö tuntuu turvalliselta. Kaikki tärkeimmät nähtävyydet ovat kävelymatkan päässä, mutta Colosseumille otimme metron, asemalle oli helppo löytää. Huoneistossa odotti tuhti tietopaketti ja kasa hyviä vinkkejä, ne olivat kyllä hyödyllisiä. Kuljetus lentokentältä asunnolle oli kätevä, mutta hieman jouduimme kyytiä ja majoittajaa odottamaan. Paluumatkalle varaamamme kuljetus ei saapunutkaan, mutta onneksi saimme nopeasti taksin ja supernopea kuljettaja kiidätti meidät kentälle ajoissa. Toimiva huoneisto perheen kanssa matkaaville hyvällä sijainnilla.